Rolf Palmgren

Rolf Odo Armand Palmgren (22. toukokuuta 1880 Helsinki – 6. lokakuuta 1944 Helsinki) oli suomalainen ornitologi, Korkeasaaren eläintarhan intendentti ja Suomen ensimmäinen valtion luonnonsuojeluvalvoja.Ylioppilasmatrikkeli 1853–1899 : Rolf Palmgren Rolf Palmgrenin vanhemmat olivat oikeuspormestari Oskar Ludvig Palmgren ja Agnes Maria Elisabeth Renvall. Hän pääsi ylioppilaaksi Helsingin ruotsalaisesta reaalilyseosta vuonna 1899 ja valmistui Helsingin yliopistosta filosofian kandidaatiksi 1909. Palmgren oli Korkeasaaren eläintarhan intendenttinä vuosina 1910–1929. Vuodesta 1924 Palmgren toimi myös valtion luonnonsuojelunvalvojana. Palmgren opetti lisäksi luonnonhistoriaa vuosina 1914–1924 Helsingin ruotsalaisessa normaalilyseossa ja muissa helsinkiläisissä kouluissa. Hän sai työstään luonnon hyväksi Helsingin eläinsuojeluyhdistyksen mitalin vuonna 1915. Rolf Palmgren oli naimisissa Gerda Elsa VIlhelmina Hellmanin (k. 1943) kanssa. Korkeasaaresta erottamisen jälkeen Palmgren vietti loppuvuotensa "köyhänä, yksinäisenä ja murtuneena" ja kuoli Käpylän vaivaistalossa lokakuussa 1944. == Ura Korkeasaaressa == Palmgrenin aikana Korkeasaaressa tehtiin uudistamissuunnitelma, jonka seurauksena eläintenhoitajia palkattiin lisää, uusia tiloja rakennettiin ja aitauksia sekä eläinten liikkumisalaa laajennettiin.1920-luvulla Korkeasaaren toimintaa jouduttiin supistamaan rahapulan takia. Palmgren joutui riitoihin alaistensa kanssa ja hän kärsi myös alkoholiongelmista. Palmgren erotettiin intendentin virastaan 1929 syytettynä varojen väärinkäytöstä: häneltä oli tutkimusten mukaan tilittämättä jopa 18 000 markkaa eläinten ja halkojen myymisestä. == Kirjallinen tuotanto == Palmgren kuvasi kirjassaan Helsingforstraktens fågelfauna Helsingin Vanhankaupunginlahden linnustoa. Hän teki itse useita retkiä tälle alueelle ja järjesti sinne myös ekskursioita. Toinen Palmgrenin tutkimuksen kohde oli myöhemmin kuivattu Huittisten Raijalanjärvi jonka linnustosta hän julkaisi 1915 kirjan Till kännedomen om fågelfaunan i Hvittis samt angränsande delar af Kumo socken och Kauvatsa kapell. Palmgrenin kirjallisen tuotannon pääteos oli vuosina 1920–1922 ilmestynyt Naturskydd och kultur 1-2 (Luonnonsuojelu ja kulttuuri I–II). Hän kuvasi teoksessa suomalaisen luonnonsuojeluaatteen syntyvaiheita ja vetosi myös Vanhankaupunginlahden suojelemiseksi rakentamiselta. Palmgren kirjoitti myös eläinaiheisia kirjallisia kuvauksia joita julkaistiin muun muassa Luonnon lapsia 1–2 nimisessä kokomateoksessa. === Teokset === * Axel Liljefors: Reseminnen från min tripp i Europa våren 1906; enligt anteckningar och muntliga meddelanden sammanställda af R. P. Hesingfors 1907 * Ur lifvets historia: kortfattade populära föredrag för folkhögskolor och arbetarekurser. Söderström 1908 * Intryck och reflexioner under en studieresa till särskilda utländska zoologiska trädgårdar våren 1910. Helsingfors 1910 * Högholmens zoologiska trädgård: kort vägledning för besökande. Helsingfors 1911 (suomeksi nimellä Korkeasaaren eläintieteellinen puutarha: lyhyt käyntiopas, Helsinki 1911) * Korkeasaaren kuvasto: matkailijoille ja eläintarhan ystäville – Högholmens album: för turister och vänner till djurgården. Helsinki 1911 * Högholmens skolträdgård: en kort förteckning jämte plankarta. Helsingfors 1913 (suomeksi nimellä Korkeasaaren koulukasvitarha: lyhykäinen luettelo ynnä asemakartta, Helsinki 1913) * Stämningsbilder från lifvet i naturen 1; med originalteckningar af Johannes Snellman. Centraltryckeriet, Helsingfors 1913 (suomeksi nimellä Luonnon lapsia: kuvauksia luonnon elämästä, WSOY 1918) * Helsingfors-traktens fågelfauna. Societatis pro fauna et flora Fennica, Kuopio 1914 * Nöjesjakten ur djurskyddssynpunkt. Helsingfors 1915 (suomeksi nimimerkillä Aquila ja nimellä Huvimetsästys eläinsuojeluskannalta katsottuna, Eläinsuojelus, Helsinki 1915) * Till kännedomen om fågelfaunan i Hvittis samt angränsande delar af Kumo socken och Kauvatsa kapell: en topografisk studie. Societatis pro fauna et flora Fennica, Kuopio 1915 * Vildnaden och människan: reflexioner och kritiker i jaktlagsfrågor. Lilius & Hertzberg, Helsingfors 1915 * I naturens lustgård: stämningsbilder och djurskisser från lifvet i naturen 2; med originalteckningar af Eric Vasström. Lilius & Hertzberg, Helsingfors 1916 (suomeksi nimellä Luonnon lapsia 2, WSOY 1922) * Till kännedom om abnormiteters nedärfning hos en del husdjur. Societatis pro fauna et flora Fennica, Helsingfors 1918 * Djur: levnadsteckningar och stämningsbilder 3; med originalteckningar av Eric Vasström. Schildt, Helsingfors 1919 * Högholmens zoologiska trädgård 1888-1918. Societatis pro fauna et flora Fennica, Helsingfors 1920 * Naturskydd och kultur 1. Schildt, Helsingfors 1920 (suomeksi nimellä Luonnonsuojelu ja kulttuuri I, 1921) * Naturskydd och kultur 2: Naturskyddstanken i Finland. Schildt, Helsingfors 1922 (suomeksi nimellä Luonnonsuojelu ja kulttuuri II, 1922) * I frihet och fångenskap: djurskildringar och blomsterskisser. Schildt, Helsingfors 1923 * Skolan och naturskydd. Naturskyddsinspektörens ströskrifter 1. (suomeksi nimellä Koulu ja luonnonsuojelu. Valtion luonnonsuojeluvalvojan lentolehtisiä n:o 1) * Naturen och hembygden. Naturskyddsinspektörens ströskrifter 2. (suomeksi nimellä Luonto ja kotiseutu. Valtion luonnonsuojeluvalvojan lentolehtisiä n:o 2) * Naturskydd och lantmannen. Naturskyddsinspektörens ströskrifter 3. (suomeksi nimellä Luonnonsuojelu ja maamies. Valtion luonnonsuojeluvalvojan lentolehtisiä n:o 3) * Naturskydd och djurskydd. Naturskyddsinspektörens ströskrifter 4. (suomeksi nimellä Luonnonsuojelu ja eläinsuojelu. Valtion luonnonsuojeluvalvojan lentolehtisiä n:o 49 * Naturskydd och djurskydd och deras för närvarande viktigaste gemensamma uppgift. Naturskyddsinspektörens ströskrifter 5. Helsingfors 1925 (suomeksi nimellä Kansainvälinen luonnonsuojelu: sen tärkeimpiä nykyhetken tehtäviä: (Helsingin Sanomille). Valtion luonnsuojeluvalvojan lentolehtisiä n:o 5. Helsinki 1925) * Naturglimtar. Schildt, Helsingfors 1929 * Nuorison luonnon- ja eläinsuojelukirja. Suomen yhtyneitten eläinsuojeluyhdistysten keskusliiton julkaisusarja n:o 1. Otava 1932 * Naturens nycker och under: biologiska skisser och kåserier. Schildt, Helsingfors 1934 * Ur livets ödesbok: biologiska kåserier. Söderström, Helsingfors 1937 == Lähteet == * (Arkistolinkki) * Eero Haapanen: Vanhimmat linturetket Viikkiin – Rolf Palmgren lintu-eldoradossa * Rolf Palmgrén selvitti Huittisten linnuston sata vuotta sitten, Alueviesti 12.9.2007 === Viitteet === == Aiheesta muualla == * Rolf Palmgren: Huvimetsästyksen kehityshistoriasta, Helsingin Sanomat Viikkoliite, 26.6.1932, nro 26, s. 1, Kansalliskirjaston digitaaliset aineistot * Rolf Palmgren: Kivikauden ihminen mammuttimetsästäjänä ja taiteilijana, Helsingin Sanomat Viikkoliite, 23.4.1933, nro 17, s. 3, Kansalliskirjaston digitaaliset aineistot * Rolf Palmgren: Sukupuuttoon hävinneitä lintujättiläisiä, Helsingin Sanomat Viikkoliite, 22.10.1933, nro 43, s. 3, Kansalliskirjaston digitaaliset aineistot * Rolf Palmgren: Petoeläimiä ja saaliseläimiä. Vanhan luonnonystävän mietteitä, Helsingin Sanomat, 6.2.1938, nro 35, s. 34, Kansalliskirjaston digitaaliset aineistot * Homeroksen seireenit nykyaikaisessa valossa, Karjala, 22.10.1939, nro 285, s. 13, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset ornitologit Luokka:Vuonna 1880 syntyneet Luokka:Vuonna 1944 kuolleet Luokka:Korkeasaari